text: ঈদুল আজহার নামাজ ঈদগাহে নয়, মসজিদে | Bangladesh Live News USA
  নিজস্ব প্রতিবেদক: করোনাভাইরাস সংক্রমণজনিত কারণে জনস্বাস্থ্য বিবেচনায় আসন্ন পবিত্র ঈদুল আজহার নামাজের জামাত ঈদগাহ বা উন্মুক্ত স্থানের পরিবর্তে নিকটস্থ মসজিদে আদায়ের জন্য ধর্মপ্রাণ মুসল্লিদের অনুরোধ করা হয়েছে। আসন্ন ঈদুল আজহা উদযাপন উপলক্ষে আজ রোববার ধর্মবিষয়ক মন্ত্রণালয় আয়োজিত আন্তমন্ত্রণালয়ের ভার্চুয়াল সভায় এ অনুরোধ জানানো হয়। সভায় সভাপতিত্ব করেন ধর্মবিষয়ক মন্ত্রণালয়ের সচিব মো. নুরুল ইসলাম।